Ar riegezh a zo ur meizad politikel evit termeniñ an aotrouniezh hag ar veli war un tiriad pe war ur strollad pobloù. Ar rieg (eus an hengeltieg hag henvrezhoneg ri kevatal dar rex latin ha dar brezhoneg roue) a zo an hinienn a zo an aotrouniezh bennañ gantañ, un den a zo e penn ar riez, prezidant, impalaer, roue pe priñs.  E-doug an Grennamzer, war-dro an XIIIvet kantved eo bet distaget tamm ha tamm ar riegezh eus an hinienn unpenn evit bezañ staget ouzh ar riez, hemañ ur boud strollel, ur strollegezh dezhi ar veli war un tiriad termenet-termenetañ.  Kadarnaet eo bet riegezh ar riezoù e 1648 gant Feur-emglev Westfalia pa oe embannet meo pep riez mestr war e vont-en-dro diabarzh.  Koulskoude, abaoe kreiz an XXvet kantved, riegezh ar riezoù en deus kroget gant bezañ disnasket diouzh meizad ar riez peo bet treuzkaset darn o velioù dan aozadurioù etrebroadel.